NEWS ALERT Marile surprize și marii perdanți de la naționala României pentru EURO 2024! A ales bine Edward Iordănescu?
Selecționerul Edward Iordănescu a anunțat lotul pentru meciurile amicale cu Bulgaria și Liechtenstein, ultimele înainte de turneul final din Germania.
* EURO 2024 este transmis de PRO TV, Pro Arena și VOYO
Selecționerul Edward Iordănescu a anunțat vineri, 24 mai, lista celor 28 de jucători convocați pentru cele două jocuri rămase de disputat înaintea participării la Campionatul European din Germania, cu Bulgaria (4 iunie) și Liechtenstein (7 iunie).
”Acesta este și lotul preliminar pentru EURO 2024. Lotul final pentru turneul din Germania, care poate cuprinde până la 26 de jucători, va fi anunțat vineri, 7 iunie”, a precizat FRF.
Marile surprize ale lui Iordănescu junior sunt portarul Răzvan Sava de la CFR Cluj și mijlocașul Constantin Grameni de la Farul Constanța, ambii debutanți.
Marii perdanți sunt Alex Mitriță, fotbalistul care a strălucit în acest an în Superligă la CS Universitatea Craiova, insuficient însă pentru a fi convocat de selecționerul Edward Iordănescu, și Florin Tănase, marcator în ultimul amical al României, acel 2-3 cu Columbia, dar ajuns rezervă la codașa Al-Okhdood din Arabia Saudită.
Lipsesc și Louis Munteanu (Farul Constanța, revenit la Fiorentina), Cristian Manea (ajuns rezervă la CFR Cluj) sau Vlad Chiricheș de la FCSB, în timp ce Marian Aioani (Rapid) și Olimpiu Moruțan (Ankaragucu) sunt accidentați.
Lotul preliminar al României pentru EURO 2024
PORTARI
Florin NIȚĂ (Gaziantep | Turcia, 20/0), Horațiu MOLDOVAN (Atletico Madrid | Spania, 10/0), Ștefan TÂRNOVANU (FCSB, 1/0), Răzvan SAVA (CFR Cluj, 0/0);
FUNDAȘI
Andrei RAȚIU (Rayo Vallecano | Spania, 16/1), Vasile MOGOȘ (CFR Cluj, 5/0), Radu DRĂGUȘIN (Tottenham | Anglia, 15/0), Bogdan RACOVIȚAN (Rakow | Polonia, 1/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 26/2), Andrei BURCĂ (Al-Okhdood | Arabia Saudită, 27/1), Nicușor BANCU (Universitatea Craiova, 34/2);
MIJLOCAȘI
Deian SORESCU (Gaziantep | Turcia, 16/0), Marius MARIN (Pisa | Italia, 16/0), Alexandru CICÂLDĂU (Konyaspor | Turcia, 36/4), Răzvan MARIN (Empoli | Italia, 54/3), Nicolae STANCIU (Damac | Arabia Saudită, 68/14), Adrian ȘUT (FCSB, 1/0), Darius OLARU (FCSB, 16/0), Constantin GRAMENI (Farul Constanța, 0/0), Dennis MAN (Parma | Italia, 22/7), Valentin MIHĂILĂ (Parma | Italia, 19/4), Ianis HAGI (Deportivo Alaves | Spania, 33/5), Florinel COMAN (FCSB, 13/1);
ATACANȚI
Denis DRĂGUȘ (Gaziantep | Turcia, 9/2), George PUȘCAȘ (Bari | Italia, 41/11), Denis ALIBEC (Muaither | Qatar, 37/5), Daniel BÎRLIGEA (CFR Cluj, 1/0).
Programul României la EURO 2024
Luni, 17 iunie: ROMÂNIA – Ucraina (München, 16:00)
Sâmbătă, 22 iunie: Belgia – ROMÂNIA (Köln, 22:00)
Miercuri, 26 iunie: Slovacia – ROMÂNIA (Frankfurt, 19:00)
Urmăriți SPORT.RO și pe Google News